Príloha č. 1 k Výzve na predloženie ponuky – prieskum trhu – Opis predmetu zákazky

Opis predmetu zákazky

Identifikácia verejného obstarávateľa:
Úradný názov:   Mesto Košice
Poštová adresa: Trieda SNP 48/A, 040 11 Košice
Štatutárny orgán: MUDr. Richard Raši, PhD., MPH, primátor
IČO: 00691135,
DIČ: 2021186904

1. Názov zákazky:
„Cesta II/547 Jahodná – inštalovanie bezpečnostných zariadení“

2. Opis predmetu zákazky: uskutočnenie stavebných prác - inštalovanie bezpečnostných zariadení - cestných oceľových zvodidiel na ceste II/547 Jahodná - osadenie a montáž cestného zvodidla oceľového s jednou zvodnicou pričom začiatok a koniec zvodidla bude vybavený výškovým nábehom so zapustením do zeme, osadenie a montáž stĺpika pre cestné zvodidlo oceľové, osadenie a montáž zvodnice k cestnému zvodidlu oceľovému, osadenie a montáž spojnice na stĺpik cestného zvodidla oceľového, rozobratie a odstránenie dielcov cestného zvodidla oceľového s jednou zvodnicou vrátane zabezpečenia dodávok všetkých stavebných výrobkov a materiálov nevyhnutných pre uskutočnenie predmetu zákazky s ich dopravou na miesto použitia a dopravných nákladov. Súčasťou predmetu zákazky je aj vykonanie všetkých súvisiacich prác a činností ako sú: zabezpečenie dočasného zvislého dopravného značenia v prípade obmedzenia premávky na ceste II/547 vrátane jeho osadenia, údržby, premiestňovania a odstránenia, zaistenie bezpečnosti všetkých účastníkov cestnej premávky, zaistenie bezpečnosti práce, bezpečnosti používaných strojov a technických zariadení, zaistenie ochrany životného prostredia, dodanie vyhlásení o zhode/certifikátov použitých stavebných výrobkov, uvedenie všetkých dotknutých plôch do pôvodného stavu, naloženie, odvoz a uloženie vybúraných hmôt a sutí príp. ďalších odpadov vznikajúcich pri vykonávaní predmetu zákazky alebo ako jeho dôsledku vrátane poplatku za ich uskladnenie a nakladanie s nimi v zmysle platnej legislatívy, okamžité odstránenie znečistenia pozemných komunikácií a verejných priestranstiev, ktoré bude spôsobené vykonávaním predmetu zákazky alebo ako jeho dôsledku a.i. súvisiace s predmetom zákazky. Bližšia špecifikácia je uvedená vo výkaze výmer.

3. Miesto a termín uskutočnenia predmetu zákazky
3.1. Miesto uskutočnenia predmetu zákazky: cesta II/547 Jahodná.
3.2. Požadovaný termín pre uskutočnenie predmetu zákazky: 23.05.2012.

4. Technické požiadavky
4.1. Dodržanie platných technických noriem a technických podmienok (TP, TKP), najmä: STN EN 1317-1 Záchytné bezpečnostné zariadenia na pozemných komunikáciách. Časť 1: Terminológia a všeobecné kritériá na skúšobné metódy: 2011, STN EN 1317-2 Záchytné bezpečnostné zariadenia na pozemných komunikáciách. Časť 2: Výkonnostné triedy, preberacie kritériá na nárazové skúšky a skúšobné metódy pre zvodidlá vrátane zábradľových zvodidiel: 2011, STN P ENV 1317-4 Záchytné bezpečnostné zariadenia na pozemných komunikáciách. Časť 4: Výkonnostné triedy, preberacie kritériá na nárazové skúšky a skúšobné metódy na koncovky a priechodné prvky zvodidiel: 2003, STN EN 1317-5+A1 Záchytné bezpečnostné zariadenia na pozemných komunikáciách. Časť 5: Požiadavky na výrobky a hodnotenie zhody záchytných bezpečnostných zariadení pre vozidlá (Konsolidovaný text): 2009, STN EN 206-1 Betón. Časť 1: Špecifikácia, vlastnosti, výroba a zhoda: 2002/A1:2004/A2:2005/NA:2009/ NA/O1:2011, STN 73 6101 Projektovanie ciest a diaľnic: 2008/O1:2009, primerane k predmetu zákazky technicko-kvalitatívne podmienky (ďalej TKP) a technické predpisy/podmienky (ďalej TP): TKP časť 0: Všeobecne, MDPT SR: 2009, TKP časť 10: Záchytné bezpečnostné zariadenia, MDVRR SR: 2010, TP 1/2005 Zvodidlá na pozemných komunikáciách. Zaťaženie, stanovenie úrovne zachytenia na PK, projektovanie individuálnych zvodidiel. MDPT SR, SDI: 2005, TP 2/2005 Skúšanie a schvaľovanie zvodidiel, MDPT SR, SDI: 2005, TP 7/2005 Použitie dopravných značiek a dopravných zariadení na označovanie pracovných miest na pozemných komunikáciách, MDPT SR, SDI: 2005, TP 02/2010 Vzorové schémy pre pracovné miesta, MDPT SR, SCDPK: 2009 a.i. súvisiace; TKP a TP sú dostupné na webovej stránke SSC: www.ssc.sk (Technické predpisy – Zoznam TKP a KL resp. Zoznam TP) a na webovej stránke MDVRR SR: www.telecom.gov.sk, resp. www.mindop.sk (Doprava – Cestná doprava - Cestná infraštruktúra – Legislatíva -Technické predpisy).
4.2. Dodržanie platných všeobecne záväzných právnych predpisov a nariadení najmä: zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 135/1961 Zb. o pozemných komunikáciách (cestný zákon) v znení neskorších predpisov, zákon NR SR č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov, vyhláška MV SR č. 9/2009 Z.z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v  znení neskorších predpisov, vyhláška MŽP SR č. 284/2001 Z.z., ktorou sa ustanovuje Katalóg odpadov v znení neskorších predpisov, zákon č. 137/2010 Z.z. o ovzduší, zákon č. 543/2002 Z.z. o ochrane prírody a krajiny v znení neskorších predpisov, zákon č. 90/1998 Z.z. o stavebných výrobkoch v znení neskorších predpisov, zákon č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, v znení neskorších predpisov, zákony a nariadenia týkajúce sa bezpečnosti a ochrany zdravia, predpisy o  bezpečnosti práce a  technických zariadení, najmä zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhláška SÚBP č. 59/1982 Zb., ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhláška MPSVR SR č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, NV SR č. 396/2006 Z.z. o minimálnych bezpečnostných a zdravotných požiadavkách na stavenisko a i. súvisiace.
4.3. Dodržanie ďalších nasledujúcich požiadaviek pre uskutočnenie predmetu zákazky:
4.3.1. Uskutočnenie predmetu zákazky v požadovanom termíne. 
4.3.2. Použitie stavebných výrobkov, ktoré zaistia kvalitné plnenie a preukázanie úrovne kvality použitých stavebných výrobkov predložením vyhlásení o zhode s technickými špecifikáciami príp. certifikátmi použitých výrobkov. Pri uskutočňovaní predmetu zákazky budú použité stavebné výrobky, ktoré sú podľa zákona NR SR č. 90/1998 Z.z. o stavebných výrobkoch v znení neskorších predpisov vhodné na použitie na zamýšľaný účel. Nebude použitý materiál, o ktorom je v čase jeho použitia známe, že je škodlivý.
4.3.3. Dodržanie technologického postupu určenéhoh výrobcom stavebného výrobku na jeho použitie.
4.3.4. Zabezpečenie dočasného zvislého dopravného značenia, jeho umiestnenie a udržiavanie v zmysle zákona NR SR č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov a vyhlášky MV SR č. 9/2009 Z.z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov.
4.3.5. Dodržanie bezpečnostných predpisov platných pre stavebnú činnosť, pre práce so strojmi a na nich a používanie ochranných pracovných pomôcok. Zaistenie bezpečnosti a ochrany zdravia vlastných pracovníkov a pracovníkov prípadných subdodávateľov, zabezpečenie a udržiavanie miesta uskutočňovania predmetu zákazky v zmysle platných právnych predpisov vzťahujúcich sa na bezpečnosť a ochranu zdravia pri práci, ochranu životného prostredia a bezpečnostné a zdravotné požiadavky na stavenisko.
4.3.6. Udržiavanie čistoty a poriadku na mieste uskutočnenia predmetu zákazky. Okamžite budú odstránené odpady vznikajúce pri uskutočňovaní stavebných prác alebo ako ich dôsledku a bude nakladané s nimi v súlade s platnou legislatívou ako aj akékoľvek znečistenie verejných plôch a pozemnej komunikácie, ku ktorému dôjde pri uskutočňovaní stavebných prác alebo ako ich dôsledku vrátane naloženia, premiestnenia a uloženia týchto odpadov a poplatku za ich uskladnenie. Zakazuje sa uložiť alebo ponechať odpad na inom mieste ako na to určenom, zneškodniť odpad a znehodnotiť odpad inak ako v súlade s platnou legislatívou. Držiteľ odpadu je povinný odovzdať odpady len osobe oprávnenej nakladať s odpadmi, stavebný odpad využiteľný ako zdroj druhotných surovín odovzdať výkupcom alebo spracovateľom týchto odpadov, iný recyklovateľný stavebný odpad neznečistený škodlivinami odovzdať na recykláciu, nerecyklovateľný a nevyužitý stavebný odpad uložiť na riadenú skládku odpadov.
4.3.7. Riadenie uskutočňovania stavebných prác osobou so vzdelaním a odbornou praxou zodpovedajúcou predmetu zákazky, ktorá bude zodpovedať za organizovanie, uskutočňovanie a koordinovanie stavebných prác a iných činností, sledovanie spôsobu a postupu uskutočňovania stavebných prác, za dodržiavanie všeobecných technických požiadaviek, požiadaviek verejného obstarávateľa na uskutočňovanie predmetu zákazky a ochranu verejných záujmov.
4.3.8. Uskutočňovanie predmetu zákazky tak, aby nebola spôsobená škoda na cudzích nehnuteľnostiach a majetku, aby bola zaistená bezpečnosť účastníkov cestnej premávky na ceste II/547. Pri stavebných prácach sa môžu používať len stroje a strojné zariadenia, ktoré svojou konštrukciou, zhotovením a technickým stavom zodpovedajú predpisom na zaistenie bezpečnosti práce a len na účely, na ktoré sú technicky spôsobilé v súlade s podmienkami určenými výrobcom a technickými normami.
4.3.9. Odovzdanie predmetu zákazky zástupcovi verejného obstarávateľa.

5. Ďalšie informácie
1. Informácie poskytnuté v rámci prieskumu trhu budú slúžiť len pre potreby prieskumu trhu, pričom z poskytnutých informácií nevyplývajú pre oslovené subjekty žiadne práva a povinnosti  podľa ustanovení zákona o verejnom obstarávaní, na základe ktorých by sa bolo možné domáhať uzatvorenia zmluvného vzťahu  na uvedený predmet zákazky.

Príloha: 
Výkaz výmer - excel